מעכה

מַעֲכָה הוא שם תנ"כי שניתן הן לגברים והן לנשים, ומתייחס למספר דמויות מקראיות. אחיהם או אחותם של טבח, גחם ותחש: ”וּפִילַגְשׁוֹ וּשְׁמָהּ רְאוּמָה, וַתֵּלֶד גַּם-הִוא אֶת-טֶבַח וְאֶת-גַּחַם וְאֶת-תַּחַשׁ וְאֶת-מַעֲכָה.” (ספר בראשית, פרק כ"ב, פסוק כ"ד) אימם של פרש ושל שרש: ”וּמָכִיר לָקַח אִשָּׁה, לְחֻפִּים וּלְשֻׁפִּים, וְשֵׁם אֲחֹתוֹ מַעֲכָה, וְשֵׁם הַשֵּׁנִי צְלָפְחָד, וַתִּהְיֶנָה לִצְלָפְחָד בָּנוֹת. וַתֵּלֶד מַעֲכָה אֵשֶׁת-מָכִיר בֵּן, וַתִּקְרָא שְׁמוֹ פֶּרֶש, וְשֵׁם אָחִיו שָׁרֶשׁ; וּבָנָיו אוּלָם וָרָקֶם.” (ספר דברי הימים א', פרק ז', פסוקים ט"ו–ט"ז) ”פִּילֶגֶשׁ כָּלֵב מַעֲכָה יָלַד שֶׁבֶר וְאֶת-תִּרְחֲנָה.” (ספר דברי הימים א', פרק ב', פסוק מ"ח) אשת דוד ואם אבשלום ותמר: ”...וְהַשְּׁלִשִׁי אַבְשָׁלוֹם בֶּן-מַעֲכָה בַּת-תַּלְמַי מֶלֶךְ גְּשׁוּר.” (ספר שמואל ב', פרק ג', פסוק ג') אבי אכיש מלך גת, שאליו ברחו עבדי שמעי בן גרא בעת מלכות שלמה: ”וַיְהִי, מִקֵּץ שָׁלֹשׁ שָׁנִים, וַיִּבְרְחוּ שְׁנֵי-עֲבָדִים לְשִׁמְעִי אֶל-אָכִישׁ בֶּן-מַעֲכָה מֶלֶךְ גַּת; וַיַּגִּידוּ לְשִׁמְעִי לֵאמֹר, הִנֵּה עֲבָדֶיךָ בְּגַת. וַיָּקָם שִׁמְעִי וַיַּחֲבֹשׁ אֶת-חֲמֹרוֹ וַיֵּלֶךְ גַּתָה אֶל-אָכִיש, לְבַקֵּשׁ אֶת-עֲבָדָיו; וַיֵּלֶךְ שִׁמְעִי וַיָּבֵא אֶת-עֲבָדָיו מִגַּת.” (ספר מלכים א', פרק ב', פסוקים ל"ט–מ') כמה עשרות שנים קודם לכן נמלט דוד אל המלך אכיש בן מעוך, ועל כן ייתכן כי מעוך הוא מעכה: ”וַיָּקָם דָּוִד, וַיַּעֲבֹר הוּא וְשֵׁשׁ-מֵאוֹת אִישׁ אֲשֶׁר עִמּוֹ אֶל-אָכִישׁ בֶּן-מָעוֹךְ, מֶלֶךְ גַּת.” (ספר שמואל א', פרק כ"ז, פסוק ב') ערך מורחב – מעכה בת אבישלום אשת רחבעם ואמם של אביה מלך יהודה ושל עתי, זיזא ושלמית: ”שָׁלֹשׁ שָׁנִים מָלַךְ [אֲבִיָּם] בִּירוּשָׁלִָם; וְשֵׁם אִמּוֹ מַעֲכָה בַּת-אֲבִישָׁלוֹם.” (ספר מלכים א', פרק ט"ו, פסוק ב') מעכה הודחה מתוארה על ידי אסא, בשל עבודת האלילים שנהגה: ”וְגַם-מַעֲכָה אֵם אָסָא הַמֶּלֶךְ הֱסִירָהּ מִגְּבִירָה, אֲשֶׁר-עָשְׂתָה לַאֲשֵׁרָה מִפְלָצֶת; וַיִּכְרֹת אָסָא אֶת-מִפְלַצְתָּהּ וַיָּדֶק וַיִּשְׂרֹף בְּנַחַל קִדְרוֹן.” (ספר דברי הימים ב', פרק ט"ו, פסוק ט"ז) (תיאור דומה בספר מלכים א', פרק ט"ו, פסוק י"ג; וראו גם תלמוד בבלי, מסכת עבודה זרה, דף מ"ד, עמוד א'). בספר דברי הימים היא נקראת "בת-אבשלום", ומכאן שהייתה נכדתה של מעכה אשת דוד: ”וְאַחֲרֶיהָ לָקַח אֶת-מַעֲכָה בַּת-אַבְשָׁלוֹם; וַתֵּלֶד לוֹ אֶת-אֲבִיָּה וְאֶת-עַתַּי וְאֶת-זִיזָא וְאֶת-שְׁלֹמִית. וַיֶּאֱהַב רְחַבְעָם אֶת-מַעֲכָה בַת-אַבְשָׁלוֹם מִכָּל-נָשָׁיו וּפִילַגְשָׁיו כִּי נָשִׁים שְׁמוֹנֶה-עֶשְׂרֵה נָשָׂא וּפִילַגְשִׁים שִׁשִּׁים...” (ספר דברי הימים א', פרק י"א, פסוקים כ'–כ"א) במלכים א' ט"ו ב נכתב כי אמו של אבים היא מעכה בת אבישלום, אך במקור אחר נאמר כי אמו היא מיכיהו בת-אוריאל מן-גבעה: ”"שָׁלוֹשׁ שָׁנִים מָלַךְ [אֲבִיָּה] בִּירוּשָׁלִַם, וְשֵׁם אִמּוֹ מִיכָיָהוּ בַת-אוּרִיאֵל מִן-גִּבְעָה..."” (ספר דברי הימים ב', פרק י"ג, פסוק ב'). באותו פרק ט"ו במלכים א' נכתב כי מעכה בת-אבישלום היא אימו של אסא (ומכאן: אשתו של אביה): ”וַיִּשְׁכַּב אֲבִיָּם עִם-אֲבֹתָיו וַיִּקְבְּרוּ אֹתוֹ בְּעִיר דָּוִד; וַיִּמְלֹךְ אָסָא בְנוֹ תַּחְתָּיו. [...] וְאַרְבָּעִים וְאַחַת שָׁנָה מָלַךְ [אָסָא] בִּירוּשָׁלִָם, וְשֵׁם אִמּוֹ מַעֲכָה בַּת-אֲבִישָׁלוֹם.” (ספר מלכים א', פרק ט"ו, פסוקים ח'–י'). ”וּבְגִבְעוֹן יָשְׁבוּ אֲבִי-גִבְעוֹן, יעואל (יְעִיאֵל); וְשֵׁם אִשְׁתּוֹ מַעֲכָה. וּבְנוֹ הַבְּכוֹר עַבְדּוֹן, וְצוּר וְקִישׁ וּבַעַל וְנֵר וְנָדָב.” (ספר דברי הימים א', פרק ח', פסוקים ל"ה–ל"ו). חנן היה גיבור חיל בצבא דוד: ”חָנָן בֶּן-מַעֲכָה וְיוֹשָׁפָט...” (ספר דברי הימים א', פרק י"א, פסוק מ"ג). שפטיהו היה נגיד שבט שמעון בתקופת המלך דוד: ”וְעַל שִׁבְטֵי יִשְׂרָאֵל לָראוּבֵנִי נָגִיד, אֱלִיעֶזֶר בֶּן-זִכְרִי; לַשִּׁמְעוֹנִי שְׁפַטְיָהוּ בֶּן-מַעֲכָה.” (ספר דברי הימים א', פרק כ"ז, פסוק ט"ז) אבל בית מעכה האישה החכמה מאבל בית מעכה השם מעכה, ב"אתר הניווט בתנ"ך" W. Ewing, Maacah, Maachah, at the International Standard Bible Encyclopedia, 1915